Последна обиколка на Гоце Делчев

Последната обиколка на Гоце Делчев е агитација во Серскиот револуционерен округ за агитација на новата концепција за борба во предилинденскиот период, а при оваа обиколка Гоце Делчев бил убиен во селото Баница.
1 Новата концепција за борба
На Софиското советувње Гоце Делчев се заложил за кобинирани борбени дејствија, односно партизанско - анархистички акции и тој не го сочекал крајот на советувањето во Софија и веднаш заминал за Серскиот револуционерен округ да демонстрира новата концепција за борба. Тој собрал чета од 40 души , а во неа биле Пејо Јаворов, Димитар Стефанов, Димо Хаџи Димов и други. Најпрво поминале во Банско, а на тамошниот собир Делчев зборувал за:
''слободана и независна Македонија со широки правa за сите сиромаси''
Тој истакнал дека борбата треба да се води со ''терористички акции и четнички дејствија, како подотовка за крајното средство - масовно вооружено востание.'' Делчев го осудил Горноџумајското востание и го оценил како провокација која претставувала предавство кон ''македонскиот народ'', велејќи дека:
2 Советувањето во Караќој - Неврокопско
Делчев од Банско тргнал за Неврокоп, на пат разбрал за одлуката на Солунскиот конгрес за востание. Делчев бил опседнаат со претпоставката околу причините кои довеле до таа одлука . ''На една затворена средба помеѓу Делчев, Јаворов, Гуштанов и Сандански било договорено да се вложат усилби за измени на Солунското решение, алудирајќи на карактерот на дејствата''.
3 Мостот на Драматица
Делчев предноста на својата концепција за востание сакал да ја демонстрира преку преку извршување на атентат . Тој имал на располагање четири товари на распрсувачки материјал . Дел од овој материјал бил искористен за еднонеделна обука на серските чети во пештерата Кепе на Али Ботуш .
Делчев во почетокот сакал да го разнесе мостот на Струма во Демихисарско, но тој бил добро обезбедуван и затоа заминал за Драмско каде на 18/19 март бил разнесен мостот на Драматица (Ангиста), дел од тунелот, била прекината железничката линија и две телеграфски лини . Делчев му пишал на Пејо Јаворов сета акција во весникот Слобода или смрт да ја прикаже како дело на Организацијата, а не како на чета.
4 Средбата со Даме
По акцијата Лазар Димитров го известио Делчев дека Даме Груев бил амнестиран и дека се наоѓа во Солун. Делчев веднаш заминал на средба со Груев. За Даме Груев прашањето за востанието били завршена работа и дека ''доцна беше да се расудува'', а за средбата со Делчев тој вели:
Делчев пред Лазар Димитров изјавил дека со Груев се разбрале востанието да биде ''четничко-партизанско'', меѓутоа пак Христо Поп Коцев истакнува дека Делчев и Груев за востанието разговарале долго и широко, а Делчев повеќе клонел кон партизанско-терористички акциии. Груев и Делчев исто така се договориле самото востание да се одложи за подоцна и во таа смисла: ''Груев требало да го анимира Конгресот на Битолскиот, а Делчев на Серскиот револуционерен округ''.
5 Баница
Конгресот на Серскиот револуционерен округ бил закажан по Ѓурѓовден на Али Ботуш . На пат за таму Гоце Делчев поминал во Баница, таму го пречекале Димитар Гуштанов и Георги Бродалијата. На 3 мај во врска со Солунските атентати Делчев изјавил:
Таа ноќ Баница била опколена од аскерот, а следно утро почанал претресот на куќите и започнала битка во која меѓу првите загинал Гоце Делчев.